**PRIJEDLOG FINANCIJSKOG PLANA**

**UMJETNIČKE GALERIJE DUBROVNIK**

**ZA 2024.**

Dubrovnik, studeni 2023.

Na temelju članka 24. Statuta Ustanove u kulturi Umjetničke galerije Dubrovnik Upravno vijeće Umjetničke galerije Dubrovnik donosi

**ODLUKU**

**o usvajanju prijedloga Financijskog plana Umjetničke galerije Dubrovnik za 2024. i projekcije za 2025.-2026**

**Članak 1.**

Usvaja se prijedlog Financijskog plana Ustanove u kulturi Umjetnička galerija Dubrovnik za 2024. g. i projekcije za 2025. i 2026. g. koji glasi:

|  |  |  |  |  |
| --- | --- | --- | --- | --- |
| **Rb.** | **PRIHODI** | **2024.** | **2025.** | **2026.** |
| 1. | Opći prihodi i primici | 831.069 | 905.000 | 920.000 |
| 2. | Vlastiti prihodi | 60.100 | 65.000 | 70.000 |
| 3. | Pomoći  | 18.000 | - | - |
| 4. | Donacije  | - | - | - |
|  | **UKUPNI PRIHODI (1.-4.)** | **909.169** | **970.000** | **990.000** |

|  |  |  |  |  |
| --- | --- | --- | --- | --- |
| **Rb.** | **RASHODI** | **2024.** | **2025.** | **2026.** |
| 1. | Rashodi za zaposlene (31) | 571.875 | 600.000 | 605.000 |
| 2. | Materijalni rashodi (32) | 308.714 | 318.800 | 331.800 |
| 3. | Financijski rashodi (34)  |  1.750 | 15.000 | 15.000 |
| 4. | Nabava nefinancijske imovine  | 26.830 | 36.200 | 38.200 |
|  | **UKUPNI PRIHODI (1.-4.)** | **909.169** | **970.000** | **990.000** |

**Članak 2 .**

Prijedlog financijskog plana proračunskog korisnika Grada za razdoblje 2024. – 2026. sastoji se od:

- procjene prihoda i primitaka iskazane po vrstama za razdoblje 2024. – 2026. godinu,

- plana rashoda i izdataka za 2024. – 2026. godinu razvrstane prema proračunskim

klasifikacijama,

- obrazloženja prijedloga financijskog plana i sastavni su dio ove Odluke.

Ova odluka stupa na snagu na dan donošenja.

Dubrovnik, 2. studenoga 2023. g.

Klasa: 612-05/23-02/2

Ur.broj: 2117-119-02-23-13

Predsjednica Upravnog vijeća:

izv. prof. dr.sc. Katja Bakija

**RAČUN PRIHODA I RASHODA**

**PRIHODI POSLOVANJA**



**RASHODI POSLOVANJA**



**II. POSEBNI DIO**



**OBRAZLOŽENJE FINANCIJSKOG PLANA**

**ZA RAZDOBLJE 2024.-2026.**

**1. SAŽETAK DJELOKRUGA RADA UMJETNIČKE GALERIJE DUBROVNIK**

Umjetnička galerija Dubrovnik osnovana je 1945. godine kao Muzej moderne i suvremene umjetnosti, a 1948. preseljena je u sadašnji prostor.

Zgrada Galerije prvotno je izgrađena (1935. – 1939.) kao rezidencijalno-reprezentativna palača dubrovačkog brodovlasnika Bože Banca prema projektu istaknutih hrvatskih arhitekata Lavoslava Horvata i Harolda Bilinića u neorenesansno-gotičkom stil, po uzoru na vrhunske primjere dubrovačke urbane i ladanjske gotičke i renesansne arhitekture. Godine 1948. palača Banac pretvorena je u izložbeni prostor i muzej. U Zbirci moderne i suvremene umjetnosti, koja obuhvaća umjetnine nastale od kraja XIX. st. do danas najzastupljeniji su klasični medij skulptura, slikarstvo i grafika, ali se u međuvremenu formirala i vrijedna zbirka fotografije, video-radova, video i foto dokumentacije performansa i happeninga. Muzejsku zbirku, ponajprije donacijama, sve više obogaćuju i djela međunarodnih umjetnika primjerice fotografa Roberta Farbera, Jana Fabrea, Steve McCurrya, Ahmeta Ertuga, Tonija Benettona, Ekrema Yalcindaga i drugih.

Osim što vrlo pregledno dokumentira likovni život lokalne i šire sredine, Zbirka moderne i suvremene umjetnosti posjeduje djela kojima može predstaviti heterogenost i bogatstvo likovnog stvaralaštva u Hrvatskoj, i to u pojedinim slučajevima vrlo bogatim izborom djela.

Umjetnička galerija Dubrovnik u svojoj izložbenoj djelatnosti sustavno radi na predstavljanju i manje poznatih autorskih, tematskih i stilskih opusa iz povijesti umjetnosti, obrađivanju nedovoljno poznatih aspekata modernih klasika te katalizira rad talentiranih, a nedostatno poznatih umjetnika.

U sklopu Galerije djeluje Galerija Dulčić Masle Pulitika, smještena u povijesnoj jezgri Dubrovnika, te Atelijer Pulitika u tvrđavi sv. Ivana.

**Galerija Dulčić Masle Pulitika**

Galerija Dulčić Masle Pulitika smještena je u kući koju je nakon Domovinskog rata obnovila hrvatska Vlada s namjerom da bude i memorijalni prostor američkog diplomata Ronalda Browna, nesretno stradaloga pri dolasku u Dubrovnik 1996. godine. Od 2005. djeluje kao jedan od izložbenih prostora Umjetničke galerije Dubrovnik.

Osim prezentacije djela trojice istaknutih dubrovačkih autora, slikara motiva podneblja mediteranskog kolorita, Iva Dulčića (1916 – 1975), Antuna Masle (1919 – 1967) i Đura Pulitike (1922 – 2006), od 2013. na prvom je katu u prostoru (uz dodatne građevinske radove i povećanje izložbene površine) uspostavljen stalni postav, a na drugom katu priređuju se povremene izložbe drugih autora, bilo iz Zbirke Umjetničke galerije Dubrovnik, bilo da je riječ o onima iz drugih zbirki, odnosno o predstavljanju recentne produkcije domaćih i stranih umjetnika.

**Atelijer Pulitika**

Od 2008. godine u sastavu Umjetničke galerije Dubrovnik nalazi se i prostor bivšeg atelijera pokojnog slikara Đura Pulitike. Prostor je uz radove na stalnom postavu otvoren 2013. godine otvoren za javnost: u prostoru in situ slikareva atelijera rekreiran je njegov radni prostor, a u preostalom, većem dijelu, prostor je kontinuiranih, povremenih izložbi.

**2. OBRAZLOŽENJE PROGRAMA (AKTIVNOSTI I PROJEKATA)**

 ***Naziv programa***

 **ADMINISTRACIJA I UPRAVLJANJE**

***Zakonska osnova za uvođenje aktivnosti odnosno projekta***

Administracija i upravljanje ostvaruje se u skladu s odredbama Zakona o radu, Zakona o porezu na dohodak, Zakona o ustanovama

***Opis programa***

**Rashodi za zaposlene:** Rashodi za zaposlene odnose se na bruto plaće za dvadeset i devet zaposlenika Umjetničke galerije Dubrovnik prema pripadajućim koeficijentima i osnovici, a uvećavaju se za 0,5 % za svaku navršenu godinu radnog staža. Ostali rashodi za zaposlene odnose se na jubilarne nagrade, naknade za bolest, invalidnost i smrtni slučaj, regres, božićnice, dar za dijete, otpremnina za djelatnicu zbog odlaska u mirovinu te topli obrok, koji se obračunavaju temeljem ispunjenih kriterija sukladno Kolektivnom ugovoru. Rashodi su uvećani u odnosu na 2023. godinu zbog primjene isplate materijalnih prava ostvarenih na temelju odredbi članka 42., 42.a, 43. i 65.a Kolektivnog ugovora za zaposlene u ustanovama kulture Grada Dubrovnika (uvećani koeficijenti složenosti poslova radnih mjesta radnika, uvećanje koeficijenta za muzejsko stručno zvanje, uvećanje koeficijenta za obavljanje poslova voditeljstva i pravo na isplatu naknade za podmirenje troškova prehrane) kao i uvećanje osnovica za izračun osnovne mjesečne plaće od 5,75% na trenutno važeću osnovicu od 550,00 € (4.143,98 kn).

**Materijalni rashodi**: Naknade troškova zaposlenima se odnose najvećim dijelom na naknade za prijevoz na posao i s posla, troškove za službena putovanja u zemlji, a uključuju seminare za zaposlenike.

Rashodi za materijal i energiju odnose se na električnu energiju za koju je rashod planiran sukladno uputi osnivača, motorno gorivo za službeno kombi vozilo, uredski materijal, arhivski materijal, stručnu literaturu, robu za prodaju u muzejskoj suvenirnici, materijal i dijelove za tekuće i investicijsko održavanje građevinskih objekata, postrojenja i opreme i za potrebe redovnog poslovanja, sitni inventar, materijal sredstva za čišćenje i materijal za higijenske potrebe i njegu. Navedeni rashodi se ponavljaju kontinuirano u svakoj godini.

**Rashodi za usluge:** se odnose na usluge telefona, interneta i poštarinu. Nadalje obuhvaćaju usluge tekućeg i investicijskog održavanja postrojenja, opreme i građevinskih objekata, a odnose se na tekuće održavanje postojećih kapaciteta. Navedeni rashodi planiraju se i za zakupnine i najamnine, zakupnine i najamnine prijevoznih sredstava, obveznog zdravstvenog pregleda zaposlenika, opskrbu vodom, autorske honorare, odvjetničke i intelektualne usluge, usluge student servisa, ostale računalne usluge, grafičke i tiskarske usluge.

Ostali nespomenuti rashodi poslovanja obuhvaćaju sudske i druge administrativne pristojbe, reprezentaciju, tuzmene članarine, premije osiguranja prijevoznih sredstava, premije osiguranja ostale imovine te novčanu naknadu za nezapošljavanje osoba s invaliditetom.

**Financijski rashodi**: odnose se na bankarske naknade i naknade platnog prometa (Fina).

**Rashodi za nabavu nefinancijske imovine:** odnose se na tekuće potrebe opremanja namještajem i ostalom opremom.

***Izvori financiranja***

**Planirano je da će se iz gradskog proračuna u 2024. ostvariti za:**

**• rashodi za zaposlene –** 571.875,00 € / 4.308.792,19 KN

**• materijalni rashodi –** 181.684,00 € / 1.368.898,10 KN

**• financijski rashodi –** 1.150,00 € / 8.664,68 KN

**• rashodi za nabavu nefinancijske imovine –** 7.190,00 € / 54.173,06 KN

**Ukupno za Opći prihodi: 761.899,00 € / 5.740.528,02 KN**

**Planirano je da će se iz vlastitih prihoda u 2024. ostvariti za:**

**• materijalni rashodi – 32.000,00 € / 241.104,00 KN**

**\* financijski rashodi – 600,00 € / 4.520,70 KN**

**• rashodi za nabavu nefinancijske imovine- 11.000,00 € / 82.879,50 KN**

**Ukupno za Vlastiti prihodi: 43.600,00 € / 328.504,20 KN**

**Planirano je da će se iz pomoći u 2024. ostvariti za:**

**• materijalni rashodi – 6.300,00 € / 47.467,35 KN**

**Ukupno za pomoći: 6.300,00 € / 47.467,35 KN**

***Naziv programa***

**REDOVNI PROGRAMI**

***Zakonska osnova za uvođenje aktivnosti odnosno projekta***

Programska djelatnost ostvaruje se u skladu s odredbama Zakona o muzejima (Narodne novine, broj 142/98, 65/09)

**SAKUPLJANJE GRAĐE PUTEM OTKUPA I DAROVANJA**

Zbirka Umjetničke galerije Dubrovnik temelji se na visokim kriterijima ispunjavajući misiju Galerije kao institucije koja se brine o naslijeđu i njegovanju njegove vrijednosti. Prateći rast zbirke iz godine u godinu, UGD izdvaja određeni iznos novca za otkup djela kako domaćih tako i stranih djela izloženih umjetnika iz programske djelatnosti institucije.

Zbirka se povećava donacijama umjetnika, kolekcionara i privatnih vlasnika umjetničkih radova kao i otkupima, te su u godišnjem planu rada za 2024. izdvojena sredstva za otkup.

U 2023. godini putem donacija je prikupljeno 16 umjetničkih djela te otkupom 1 umjetničko djelo.

***Posebni ciljevi***

Cilj Umjetničke galerije Dubrovnik imati je jednu od najrespektabilnijih zbirki u Hrvatskoj te posjedovati radove umjetnika važnih za razvoj hrvatske moderne i suvremene povijesti umjetnosti istovremeno otkupljujući moderne klasike i suvremene autore mlađe i starije generacije.

***Izvori financiranja***

**Planirano je da će se iz gradskog proračuna u 2024. ostvariti za:**

* Projekt: **OTKUP DVIJU UMJETNINA BORISA CVJETANOVIĆA**

 – 2.500,00 EUR / 18.836,25 KN

* Projekt: **OTKUP UMJETNINE IVANE JELAVIĆ, Pendulum, 2013. videorad, 6'07''**

– 1.250,00 EUR / 9.148,12 KN

**Ukupno za Opći prihodi: 3.750,00 EUR / 28.254,37 KN**

***Pokazatelji uspješnosti***

**Pokazatelji rezultata (output)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2024.** | **Ciljana vrijednost 2025.** | **Ciljana vrijednost 2026.** |
| **Broj prikupljenih predmeta za zbirke** | **Sustavnim prikupljanjemmuzejske građe na tržištu obogatiti muzejske zbirke** | **Broj**  | **2841** | **UGD** | **2846** | **2851** | **2860** |

**OTKUP KNJIGA ZA KNJIŽNICU**

Nabavom knjižne građe za stručnu knjižnicu Umjetničke galerije Dubrovnik osigurat će se kontinuitet nabave knjiga i časopisa građom iz likovne, književne, vizualne i arhitektonske teorije.

Književna građa nadopunjuje se otkupima i donacijama institucionalne razmjene, donacijama privatnih osoba, kolekcionara i fondacija čime se obogaćuje sadržaj za zainteresirane za izradu znanstvenih radova.

***Posebni ciljevi***

Nabavom knjiga za knjižnicu i stručne literature povećati ukupni fond knjižnice čime se proširuje mogućnost dostupnosti korisnicima tog važnog dijela hrvatske kulturne baštine.

Za književnu je građu posebice važno prikupljanje stručnih knjiga u kojima su objavljeni članci koji se bave isključivo radovima ili umjetnicima zastupljenih u zbirci.

***Izvori financiranja***

**Planirano je da će se iz gradskog proračuna u 2024. ostvariti za:**

• Projekt: Nabava stručne literature i knjižnične građe – 375,00 EUR / 2.825,44 KN

**Ukupno za Opći prihodi: 375,00 EUR / 2.825,44 KN**

***Pokazatelji uspješnosti***

**Pokazatelji rezultata (output)**

Posebni cilj: Otkupima, donacijama pribaviti što veći broj stručne literature i knjiga za stručnu knjižnicu Umjetničke galerije Dubrovnik u svrhu poboljšanja standarda muzejske i knjižnične djelatnosti.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| **Broj otkupljenih knjiga za knjižnicu** | **Otkupima pribaviti što veći broj stručne literature i knjiga za knjižnicu**  | **Broj**  | **2182** | **UGD** | **2200** | **2220** | **2240** |

**IZLOŽBENA I IZDAVAČKA DJELATNOST**

*Ovaj program provodit će se kroz sljedeće projekte:*

Mjesto održavanja:

**UMJETNIČKA GALERIJA DUBROVNIK**, Put Frana Supila 23, 20000 Dubrovnik

**GALERIJA DULČIĆ MASLE PULITIKA**, Držićeva poljana 1, 20000 Dubrovnik **ATELIJER PULITIKA**, tvrđava sv. Ivan, b.b., 20000 Dubrovnik

1. ALEM KORKUT, skulpture i instalacije
2. MEDITERAN U HRVATSKOM SLIKARSTVU 20. I 21. STOLJEĆA, Dubrovačke ljetne igre / Umjetnička galerija Dubrovnik
3. PETAR DOLIĆ, skulpture
4. INDIRA MARTINA MORRE
5. UMJETNICI O UMJETNICIMA – LIKOVNI PANOPTIKUM
6. IVO DIMNIĆ, skulpture i slike
7. VLAHO BUKOVAC I PORTRETI OBITELJI BIBICA

**MUZEJSKA SURADNJA**

1. Projekt: „Vidljive“- recentno umjetničko stvaralaštvo umjetnica – MSU Zagreb, GU Split, MMSU Rijeka, MLU Osijek, UGD Dubrovnik.

***Posebni ciljevi***

Prezentacija vlastitog fundusa i novih sadržaja kao i izdavačka djelatnost Ustanove, u cilju razvoja muzejske djelatnosti i prezentacije umjetničkog stvaralaštva.

Obogaćenje kulturne ponude Grada projektima koji angažiraju umjetnike iz Republike Hrvatske i inozemstva.

***Izvori financiranja***

**Planirano je da će se iz gradskog proračuna u 2024. ostvariti za:**

* Projekt: **Vidljive- međumuzejska suradnja**

- 12.695,00 EUR / 95.650,47 KN

* Projekt: **MEDITERAN U HRVATSKOM SLIKARSTVU 20. I 21. STOLJEĆA – međuinstutIcionalna suradnja**

- 0,00 EUR / 0,00 KN

* Projekt: **ALEM KORKUT, skulpture i instalacije**

 - 10.725,0 0EUR / 80.807,51 KN

* Projekt: **PETAR DOLIĆ, skulpture**

- 7.770,00 EUR / 58.543,06KN

* Projekt: **INDIRA MARTINA MORRE**

- 7.640,00 EUR / 57.563,58 KN

* Projekt: **UMJETNICI O UMJETNICIMA – LIKOVNI PANOPTIKUM**

- 10.360,00 EUR / 78.057,42 KN

* Projekt: **IVO DIMNIĆ, skulpture i slike**

- 5.230,00 EUR / 39.405,43 KN

* Projekt: **VLAHO BUKOVAC I PORTRETI OBITELJI BIBICA**

- 6.395,00 EUR / 48.183,12 KN

**Ukupno za Opći prihodi: 60.815,00 EUR / 458.210,61 KN**

**Ukupno za Pomoći: 11.700,00 EUR / 88.153,65 KN**

**Ukupno za Vlastiti prihodi: 14.373,00 EUR / 108.293,36 KN**

**EDUKATIVNA DJELATNOST**

*Ovaj program provodit će se kroz sljedeće aktivnosti:*

* Kreativne radionice
* Stručna vodstva
* Predavanja kroz igru i zabavu
* Kvizovi znanja
* Igre edukativnog sadržaja
* Likovno stvaralaštvo

***Posebni ciljevi***

Povećanje opsega djelatnosti ustanove kroz edukativne i pedagoške radionice.

Istraživanje različitih područja kulture i umjetnosti, a sve u svrhu poticanja kreativnosti kod mladih ljudi.

***Izvori financiranja***

**Planirano je da će se iz gradskog proračuna u 2024. ostvariti za:**

* Edukativne likovne radionice / siječanj 2024. godine - prosinac 2024. godine. – - 600,00 EUR / 4.527,00 KN
* Sveti Vlaho- 15. obljetnica upisa Feste sv. Vlaha na Reprezentativni popis nematerijalne kulturne baštine čovječanstva / siječanj 2024. godine-

– 400,00 EUR / 3.013,00 KN

* Dulčićevo ljeto u Galeriji / kolovoz 2023 godine.

 – 400,00 EUR / 3.013,00 KN

**Ukupno za Opći prihodi: 1.400,00 EUR / 10.548,30 KN**

**Ukupno za Vlastiti prihodi: 400,00 EUR / 3.013,00KN**

**OSTALE PROGRAMSKE AKTIVNOSTI**

Ovaj program provodit će se kroz sljedeće tekuće projekte:

* Projekt: **NOĆ MUZEJA 2024**
* Projekt: **DUBROVAČKI ZIMSKI FESTIVAL 2024**
* Projekt: **MEĐUNARODNI DANA MUZEJA**

***Izvori financiranja***

**Planirano je da će se iz gradskog proračuna u 2024. ostvariti za:**

* **NOĆ MUZEJA 2024**

– 1.830,00 EUR / 13.788,13 KN

* **MEĐUNARODNI DANA MUZEJA**

– 0,00 EUR / 0,00 KN

* **DUBROVAČKI ZIMSKI FESTIVAL 2024**

– 1.375,00 EUR / 10.359,93 KN

**Ukupno za Opći prihodi: 3.205,00 EUR / 24.148,07 KN**

**Ukupno za Vlastiti prihodi: 1.727,00 EUR / 12.997,01KN**

**ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI**

Djelatnost Umjetničke galerije Dubrovnik ostvaruje se u skladu s odredbama Zakona o ustanovama (Narodne novine, broj 76/93, 29/97, 47/99, 35/08), Zakona o muzejima (Narodne novine, broj 142/98, 65/09)

Financijski plan Umjetničke galerije Dubrovnik za razdoblje 2024.-2026. g. napravljen uz obveznu primjenu: Zakona o proračunu (NN [87/08](http://www.zakon.hr/cms.htm?id=210), [136/12](http://www.zakon.hr/cms.htm?id=211)**)**, Pravilnika o proračunskom računovodstvu i računskom planu (NN 114/10) te Pravilnikom o proračunskim klasifikacijama (NN 26/10), Uputama za izradu proračuna jedinica lokalne i područne (regionalne) samouprave.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

**Ukupni prihodi planirani su u svoti od 909.169,00 EUR / 6.850.133,83 KN**

Planirano je da će se:

- iz gradskog proračuna u 2024.g. ostvariti 831.069,00 EUR / 6.261.689,39 KN prihoda,

u 2025. g. 905.000,00 EUR / 6.818.722,50 KN i 920.000,00 EUR / 6.931.740,00 KN u 2026. g.

- na tržištu od obavljanja ostalih poslova vlastite djelatnosti u 2024.g. ostvariti 60.100 EUR / 452.823,45 KN, u 2025. g. 65.000,00 EUR / 489.742,50 KN i 2026. g. 70.000,00 EUR / 527.415,00 KN.

- na tržištu od pomoći u 2024. g. ostvariti 18.000 EUR / 135.621 KN

**Prihodima iz gradskog proračuna predviđeno je financiranje:**

**- rashoda za zaposlene u iznosu od 571.875,00 EUR / 4.308,792 KN** za 2024.g.

Rashodi za zaposlene odnose se na bruto plaće za dvadeset i devet zaposlenika Umjetničke galerije Dubrovnik prema pripadajućim koeficijentima i osnovici, a uvećavaju se za 0,5 % za svaku navršenu godinu radnog staža. Ostali rashodi za zaposlene odnose se na jubilarne nagrade, naknade za bolest, invalidnost i smrtni slučaj, regres, božićnice, dar za dijete, otpremnina za djelatnicu zbog odlaska u mirovinu te topli obrok, koji se obračunavaju temeljem ispunjenih kriterija sukladno Kolektivnom ugovoru. Rashodi su uvećani u odnosu na 2023. godinu zbog primjene isplate materijalnih prava ostvarenih na temelju odredbi članka 42., 42.a, 43. i 65.a Kolektivnog ugovora za zaposlene u ustanovama kulture Grada Dubrovnika (uvećani koeficijenti složenosti poslova radnih mjesta radnika, uvećanje koeficijenta za muzejsko stručno zvanje, uvećanje koeficijenta za obavljanje poslova voditeljstva i pravo na isplatu naknade za podmirenje troškova prehrane) kao i uvećanje osnovica za izračun osnovne mjesečne plaće od 5% na trenutno važeću osnovicu od 550,00 € (4.143,98 kn).

.**-** **materijalnih rashoda** **u iznosu od** **245.214,00 EUR /** **1.847.565,00 KN za 2024.g.** **Iznos od 181.684,00 EUR / 1.368.898,10 KN se odnosi na Administraciju i upravljanje** i služi za pokriće troškova hladnog pogona ustanovei odnose se na naknade troškova zaposlenima se odnose najvećim dijelom na naknade za prijevoz na posao i s posla, troškove za službena putovanja u zemlji, a uključuju seminare za zaposlenike.

Rashodi za materijal i energiju odnose se na električnu energiju za koju je rashod planiran sukladno uputi osnivača, motorno gorivo za službeno kombi vozilo, uredski materijal, arhivski materijal, stručnu literaturu, robu za prodaju u muzejskoj suvenirnici, materijal i dijelove za tekuće i investicijsko održavanje građevinskih objekata, postrojenja i opreme i za potrebe redovnog poslovanja, sitni inventar, materijal sredstva za čišćenje i materijal za higijenske potrebe i njegu. Navedeni rashodi se ponavljaju kontinuirano u svakoj godini.

Rashodi za usluge se odnose na usluge telefona, interneta i poštarinu. Nadalje obuhvaćaju usluge tekućeg i investicijskog održavanja postrojenja, opreme i građevinskih objekata, a odnose se na tekuće održavanje postojećih kapaciteta. Navedeni rashodi planiraju se i za zakupnine i najamnine, zakupnine i najamnine prijevoznih sredstava, obveznog zdravstvenog pregleda zaposlenika, opskrbu vodom, odvjetničke i intelektualne usluge, usluge student servisa, ostale računalne usluge, grafičke i tiskarske usluge.

Ostali nespomenuti rashodi poslovanja obuhvaćaju sudske i druge administrativne pristojbe, reprezentaciju, tuzmene članarine, premije osiguranja prijevoznih sredstava, premije osiguranja ostale imovine te novčanu naknadu za nezapošljavanje osoba s invaliditetom, dok se **iznos od 63.530,00 EUR / 478.666,79 KN odnosi na Redovne programe**, tj. za pokriće rashoda za aktivnosti iz izložbene djelatnosti, izdavačke djelatnosti, edukativne djelatnosti i ostalih programskih aktivnosti.

- **financijskih rashoda** u iznosu od **1.150,00 EUR / 8.664,68 KN** odnose se na bankarske naknade i naknade platnog prometa (Fina).

- **rashoda za nabavu nefinancijske imovine** u iznosu od **12.830,00 EUR / 96.667,64 KN** i odnose se na tekuće potrebe opremanja namještajem i ostalom računalnom opremom, kao i otkupom djela likovnih umjetnika

**Prihodima ostvarenima na tržištu (vlastitim prihodima) u iznosu od 60.100,00 EUR / 452.823,45 KN predviđeno je financiranje:**

**• materijalnih rashoda** koji se u većim iznosima odnose na naknadu za rashode za materijal, robu i promidžbeni materijal, te usluge tekućeg i investicijskog održavanja građevinskih objekata od 45.500,00 EUR / 342.819,75 KN,.

* **financijskih rashoda** u iznosu od 600,00 EUR / 4.520,70 KN, a odnose se na usluge platnog prometa
* **rashoda za nabavu nefinancijske imovine** u većem iznosu od 14.000,00 EUR / 105.483,00 KN i odnose se na tekuće potrebe opremanja namještajem i ostalom računalnom opremom. kao i nabavka djela likovnih umjetnika.

**Prihodima iz državnog proračuna predviđeno je financiranje:**

- **materijalnih rashoda** u iznosu od 18.000,00 EUR / 135.621,00 KN za 2024. g. - za pokriće rashoda za aktivnosti iz programske djelatnosti.

**Prihodima od donacija predviđeno je financiranje:**

Nisu planirane donacije.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Programi (aktivnosti i projekti) koji su se provodili i još se provode, izvršenje tih aktivnosti i projekata do dana sastavljanja obrazloženja:

**IZLOŽBENA DJELATNOST**

1. **RETROSPEKTIVNA IZLOŽBA „ĐURO PULITIKA“** Organizacija izložbe: Umjetnička galerija Dubrovnik Mjesto održavanja i prostor: Umjetnička galerija Dubrovnik Vrijeme trajanja: 15.12.2022. –5.3.2023.
2. **OS SVIJETA\_STABLO**

 Organizacija izložbe: Umjetnička galerija Dubrovnik

 Mjesto održavanja i prostor: Umjetnička galerija Dubrovnik

 Vrijeme trajanja: 9.3.2023. – 23.4.2023.

1. **DUBRAVKO KASTRAPELI „DIJALOG SA DRŽIĆEM“**

 Organizacija izložbe: Dom Marina Držića / Umjetnička galerija Dubrovnik

 Mjesto održavanja i prostor: Umjetnička galerija Dubrovnik

 Vrijeme trajanja: 30.3.2023. – 23.4.2023.

1. **IGOR EŠKINJA „POETIKE PROZIRNOSTI“**

 Organizacija izložbe: Umjetnička galerija Dubrovnik

 Mjesto održavanja i prostor: Umjetnička galerija Dubrovnik

 Vrijeme trajanja: 27.4.-8.6.2023.

1. **„SVJETOVI UNUTAR SVJETOVA“ Sophie Erlund (Danska), Stephen Kent (SAD), Josep Maynou (Španjolska), Igor Eškinja (Hrvatska) i Mark Požlep (Slovenija)**

 Organizacija izložbe: Umjetnička galerija Dubrovnik

 Mjesto održavanja i prostor: Umjetnička galerija Dubrovnik

 Vrijeme trajanja: 27.4.- 8.6.2023.

1. **RETROSPEKTIVNA IZLOŽBA JOSIPA TROSTMANNA „VATRENA PALETA PINOVE JESENI“**

 Organizacija izložbe: Umjetnička galerija Dubrovnik

 Mjesto održavanja i prostor: Umjetnička galerija Dubrovnik

 Vrijeme trajanja: 13.6.2023. - 23.7.2023.

1. **KLASICI HRVATSKOG MODERNOG SLIKARSTVA PRVE POLOVINE 20. STOLJEĆA – iz Zbirka moderne i suvremene umjetnosti Umjetničke galerije Dubrovnik**

Organizacija izložbe: Umjetnička galerija Dubrovnik

Mjesto održavanja i prostor: Umjetnička galerija Dubrovnik

Vrijeme trajanja: 20.6.2023.

1. **MEĐUNARODNA IZLOŽBA KATALONIJA IZ ZRAKA Yanna Arthus Bertranda**

Organizacija izložbe: Predstavništvo Vlade Katalonije u jugoistočnoj Europi i Umjetnička galerija Dubrovnik

Mjesto održavanja i prostor: Galerija Dulčić Masle Pulitika

Vrijeme trajanja: 8.7.2023. – 20.8.2023.

1. **MEĐUNARODNA IZLOŽBA EKREMA YALCINDAGA „PRIRODE“**

Organizacija izložbe: Umjetnička galerija Dubrovnik

Mjesto održavanja i prostor: Umjetnička galerija Dubrovnik

Vrijeme trajanja: 29.7.2023. – 17.9.2023.

1. **DUBROVAČKI KOLORISTI**

Organizacija izložbe: Umjetnička galerija Dubrovnik

Mjesto održavanja i prostor: Umjetnička galerija Dubrovnik

Vrijeme trajanja: 23.8.2023.

**IZDAVAČKA DJELATNOST**

**Katalozi, deplijani i plakati programskih aktivnosti:**

1. **Katalog: OS SVIJETA\_STABLO**

Izdavač: Umjetnička galerija Dubrovnik

1. **Katalog: DUBRAVKO KASTRAPELI „DIJALOG SA DRŽIĆEM“**

Izdavač: Dom Marina Držića / Umjetnička galerija Dubrovnik

1. **Katalog:** **IGOR EŠKINJA „POETIKE PROZIRNOSTI“/„SVJETOVI UNUTAR SVJETOVA“ Sophie Erlund (Danska), Stephen Kent (SAD), Josep Maynou (Španjolska), Igor Eškinja (Hrvatska) i Mark Požlep (Slovenija)**

Izdavač: Umjetnička galerija Dubrovnik

1. **Katalog: RETROSPEKTIVNA IZLOŽBA JOSIP TROSTMANN „VATRENA PALETA PINOVE JESENI“**

Izdavač: Umjetnička galerija Dubrovnik

1. **Katalog EKREM YALCINDAG „PRIRODE“**

Izdavač: Umjetnička galerija Dubrovnik

1. **Deplijan MEĐUNARODNA IZLOŽBA KATALONIJA IZ ZRAKA Yanna Arthus Bertranda**

Izdavač: Predstavništvo vlade Katalonije u jugoistočnoj Europi

1. **Plakat: DUBRAVKO KASTRAPELI „DIJALOG SA DRŽIĆEM“**

Izdavač: Dom Marina Držića / Umjetnička galerija Dubrovnik

1. **Plakat: IGOR EŠKINJA „POETIKE PROZIRNOSTI“**

Izdavač: Umjetnička galerija Dubrovnik

1. **HOMMAGE TONKU MAROEVIĆU pjesničko-grafička mapa** **U IZDANJU ZBIRKE BIŠKUPIĆ**

Izdavač: Umjetnička galerija Dubrovnik

1. **Plakat: RETROSPEKTIVNA IZLOŽBA JOSIP TROSTMANN „VATRENA PALETA PINOVE JESENI“**

Izdavač: Umjetnička galerija Dubrovnik

1. **Plakat: MEĐUNARODNA IZLOŽBA KATALONIJA IZ ZRAKA Yanna Arthus Bertranda**

Izdavač: Predstavništvo vlade Katalonije u jugoistočnoj Europi

1. **Plakat: PROMOCIJA FILMA BIBICE PRIĆA O GRADU/DONACIJA BUKOVAC**

Izdavač: Umjetnička galerija Dubrovnik

1. **Plakat: EKREM YALCINDAG „PRIRODE“**

Izdavač: Umjetnička galerija Dubrovnik

1. **Plakat: PREDSTAVLJANJE GRAFIČKO PJESNIČKIH MAPA „SARABANDA ZA ANAMARIJU“ I „HAIKU IZ BOLNICE“ LUKA PALJETKLA U IZDANJU ZBIRKE BIŠKUPIĆ**

Izdavač: Umjetnička galerija Dubrovnik

**EDUKATIVNA DJELATNOST**

1. **Likovna radionica Umjetnička GALERIJICA Dubrovnik**

Mjesto održavanja: Umjetnička galerija Dubrovnik

Vrijeme održavanja: 27.1.2023.

1. **Likovna radionica ”MAŠAKARATA”**

Mjesto održavanja: Umjetnička galerija Dubrovnik Vrijeme održavanja: 16.2.2023.

1. **Likovna radionica TO NIJE OBIČNO STABLO**Mjesto održavanja: Umjetnička galerija Dubrovnik Vrijeme održavanja: 20.4.2023.

**POSEBNA DOGAĐANJA**

1. **NOĆ MUZEJA 2023.**

Mjesto održavanja: Umjetnička galerija Dubrovnik

Vrijeme održavanja: 27.1.2023.

1. **SUBOTNJA KAVA U GALERIJI – RETROSPEKTIVNA IZLOŽBA ĐURO PULITIKA**

Stručno vodstvo: Rozana Vojvoda, muzejska savjetnica UGD, Jelena Tamindžija Donnart, kustosica UGD

Mjesto održavanja: Umjetnička galerija Dubrovnik

Vrijeme održavanja: 4.3.2023.

1. **SUBOTNJA KAVA U GALERIJI – OS SVIJETA\_STABLO i DUBRAVKO KASTRAPELI „DIJALOG SA DRŽIĆEM“**

Stručno vodstvo: Petra Golušić, muzejska savjetnica UGD, Valerija Jurjević, kustosica Doma Marina Držića

Mjesto održavanja: Umjetnička galerija Dubrovnik

Vrijeme održavanja: 22.4.2023.

1. **MEĐUNARODNI DANA MUZEJA, 18.5. 2023.**

**HOMMAGE TONKU MAROEVIĆU pjesničko-grafička mapa**

 Mjesto održavanja i prostor: Galerija Dulčić Masle Pulitika

 Vrijeme trajanja: 18.5.2023. -.4.6.2023.

1. **SUBOTNJA KAVA U GALERIJI – IGOR EŠKINJA: POETIKE PROZIRNOSTI i SVJETOVI UNUTAR SVJETOVA**

Stručno vodstvo: Jelena Tamindžija Donnart, kustosica UGD

Mjesto održavanja: Umjetnička galerija Dubrovnik

Vrijeme održavanja: 3.6.2023.

1. **SUBOTNJA KAVA U GALERIJI** **– RETROSPEKTIVNA IZLOŽBA JOSIPA TROSTMANNA „VATRENA PALETA PINOVE JESENI“**

Stručno vodstvo: Andrea Batinić, kustosica UGD, Josip Pino Trostmann

Mjesto održavanja: Umjetnička galerija Dubrovnik

Vrijeme održavanja: 22.7.2023.

**STRUČNA VODSTVA**

Izložbene projekte pratila su stručna kustoska vodstva, a posjetitelje su kroz svaku izložbu vodile kustosice odnosno autorice određenog izložbenog projekta. Stručna vodstva ponajviše su organizirana za osnovne i srednje škole iz Dubrovnika, ali i Dubrovačkog primorja te Župe dubrovačke. Također, kroz aktualne su izložbe organizirana i stručna vodstva za studente Sveučilišta u Dubrovniku.

**PREDAVANJA / PREDSTAVLJANJA**

1. **HOMMAGE TONKU MAROEVIĆU pjesničko-grafička mapa**

 Mjesto održavanja i prostor: Galerija Dulčić Masle Pulitika

 Vrijeme trajanja: 18.5.2023. -.4.6.2023.

1. **PROMOCIJA FILMA BIBICE PRIĆA O GRADU/DONACIJA BUKOVAC**

 Mjesto održavanja: Umjetnička galerija Dubrovnik

 Vrijeme održavanja: 1.7.2023.

1. **PREDSTAVLJANJE GRAFIČKO PJESNIČKIH MAPA „SARABANDA ZA ANAMARIJU“ I „HAIKU IZ BOLNICE“ LUKA PALJETKLA U IZDANJU ZBIRKE BIŠKUPIĆ**

Mjesto održavanja: Atelijer Pulitika

Vrijeme održavanja: 14.8.2023.

**OTKUPI / DONACIJE**

**Otkupi:**

1. Ivona Vlašić \_ Zabranjeno plivanje, 2018., video, 2'10'', Inv.br. UGD – 2830

**Donacije:**

1. Anatoly Tartakovsky \_ Oltar u crkvi sv. Vlaha, 2022., ulje/platno, 100 x 70 cm, Inv.br. UGD – 2825
2. Eugen Varzić \_ Yohanan Ha'Matbil, 2021., ulje / platno, 200 x 180 cm, Inv.br. UGD – 2826
3. Ana Požar Piplica \_ Vrijeme, 2017., vosak, 20 x 35 cm, Inv.br. UGD – 2827
4. Ana Požar Piplica \_ Vrijeme, 2017., vosak, 20 x 35 cm, Inv.br. UGD – 2828
5. Ana Požar Piplica \_ Vrijeme, 2017., vosak, 20 x 35 cm, Inv.br. UGD – 2829
6. Dubravko Kastrapelli \_ Dundo Maroje (3. čin), strip tabla 102, akvarel i tuš / pair, 42 x 29.7 cm, Inv.br. UGD – 2831
7. Vlaho Bukovac \_ Portret Lucije Bibice rođ. Drašković, 1881., ulje / platno, 42.5 x 32 cm, Inv.br. UGD – 2832
8. Vlaho Bukovac \_ Portret Frana Bibice, 1891., ulje / platno, 60 x 47 cm, Inv.br. UGD – 2833
9. Vlaho Bukovac \_ Portret Marka st. Bibice, 1907., ulje / lesonit, 59.5 x 42.4 cm, Inv.br. UGD – 2834
10. Mato Celestin Medović \_ Pelješki krajolik, 1914. – 1916., ulje / platno, 39 x 63 cm, Inv.br. UGD – 2835
11. Ivo Mladošić \_ Sama II., 1996., akrilik / papir, 90 x 100 cm, Inv.br. UGD – 2836
12. Ivo Mladošić \_ Poslije predstave, 2016., akrilik / papir, 70 x 60 cm, Inv.br. UGD – 2837
13. Luko Paljetak \_ Haiku iz bolnice (knjiga od 25 pjesama \_ sadrži 16 grafika Mirana Šabića i prijevod 25 pjesama na japanski jezik), Zbirka Biškupić, Zagreb, 2023., Inv.br. UGD – 2838
14. Luko Paljetak / Tin Samaržija \_ Sarbanda za Anamariju (knjiga od 16 pjesama \_ sadži 10 grafika i 1 crtež tušem Tina Samardžije), Zbirka Biškupić, Zagreb, 2023., Inv.br. UGD – 2839
15. Tin Samardžija \_ Ekvilibrij, 2022., akrilik i tuš / papir, 50 x 33 cm, Inv.br. UGD – 2840
16. Tin Samardžija \_ Plakat za 'Sarabandu za Anamariju', 2023., bakropis i tuš / papir, 78 x 53.5 cm, Inv.br. UGD – 2841